บินไทย เปลี่ยนเครื่องบินขนาดใหญ่ขึ้น รับผู้โดยสารตกค้าง ที่ฮ่องกง 
การบินไทย เปลี่ยนเครื่องบินขนาดใหญ่ขึ้น เพื่อรับผู้โดยสารตกค้างจากสถานการณ์ชุมนุมที่ท่าอากาศยานฮ่องกง พร้อมปรับตารางการบินใหม่ มั่นใจ ขนผู้โดยสารตกค้างกลับไทยได้หมดวันนี้,บริษัท การบินไทย จำกัด (มหาชน) เปลี่ยนแบบเครื่องบินให้มีขนาดใหญ่ขึ้น และปรับตารางการบินใหม่บางเที่ยวบิน เพื่อเร่งขนส่งผู้โดยสารการบินไทยและคนไทย ที่เดินทางกับสายการบินอื่นที่ตกค้างอยู่ท่าอากาศยานฮ่องกง,นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทยฯ เปิดเผยว่า จากสถานการณ์กลุ่มผู้ประท้วงรัฐบาล ชุมนุมในท่าอากาศยานฮ่องกง และมีผู้โดยสารตกค้างที่ท่าอากาศยานฮ่องกง ซึ่งการบินไทยในฐานะสายการบินแห่งชาติ ภายใต้หน่วยงานในสังกัดกระทรวงคมนาคม โดย นายศักดิ์สยาม ชิดชอบ รัฐมนตรีว่าการกระทรวงคมนาคม และนายถาวร เสนเนียม รัฐมนตรีช่วยว่าการกระทรวงคมนาคม มีความห่วงใยต่อเหตุการณ์ที่เกิดขึ้น ได้มอบนโยบายให้การบินไทย เร่งจัดเที่ยวบินรับผู้โดยสารทันทีที่ได้รับอนุญาตให้ทำการบิน โดยคำนึงถึงความปลอดภัยด้านการปฏิบัติการบินสูงสุด ซึ่งเมื่อวานนี้ (วันที่ 13 สิงหาคม 2562) การบินไทย ได้ขนส่งผู้โดยสารการบินไทยรวมทั้งคนไทย ที่ตกค้างจากสายการบินอื่น ดังนี้, ทำการบินเส้นทางกรุงเทพฯ - ฮ่องกง จำนวน 5 เที่ยวบิน คือ ,เที่ยวบิน TG600/628/638/606/602 ของวันที่ 13 สิงหาคม 2562 ,มีผู้โดยสารเดินทางออกไปจากกรุงเทพฯ รวม 1,716 คน ซึ่งในจำนวนนี้ มีทารก 11 คน, ทำการบินเส้นทางฮ่องกง - กรุงเทพฯ จำนวน 4 เที่ยวบิน คือ ,เที่ยวบิน TG601/629/639/607 (ถูกยกเลิก 1 เที่ยวบิน คือ TG603) ,มีผู้โดยสารเดินทางกลับรวม 921 คน,อย่างไรก็ตาม เนื่องจากกลุ่มผู้ประท้วงปิดจุดเช็กอิน และบริเวณทางเข้า ตม. จึงทำให้ผู้โดยสารของการบินไทยตกค้างอยู่อีกประมาณ 150 คน และผู้โดยสารของสายการบินอื่น ที่มาแจ้งความจำนงเดินทางกับการบินไทย อีกประมาณ 60 คน (เป็นคนไทยประมาณ 90%) โดยการบินไทยได้ประสานให้ผู้โดยสารมาเช็กอิน และผ่าน ตม. ก่อนช่วงบ่ายของวัน เพื่อรอขึ้นเครื่องในแต่ละเที่ยวบิน ซึ่งคาดว่า จะสามารถขนส่งผู้โดยสารที่ตกค้างให้กลับถึงประเทศไทยในวันนี้ได้ทั้งหมด,สำหรับวันนี้ การบินไทยได้เปลี่ยนแบบเครื่องบินให้มีขนาดใหญ่ขึ้น และปรับตารางการบินใหม่ในบางเที่ยวบิน เพื่อรองรับผู้โดยสารตกค้าง ดังนี้, เปลี่ยนแบบเครื่องบินให้มีขนาดใหญ่ขึ้น ,สำหรับเที่ยวบิน TG638 เส้นทาง กรุงเทพฯ - ฮ่องกง ,และเที่ยวบิน TG639 เส้นทาง ฮ่องกง - กรุงเทพฯ, ปรับตารางการบินใหม่ ,เที่ยวบิน TG602 เส้นทาง กรุงเทพฯ - ฮ่องกง ของวันที่ 14 สิงหาคม 2562 ,เปลี่ยนเวลาออกเป็น 02.50 น. (ของวันที่ 15 สิงหาคม 2562) เวลาถึง 06.40 น. (เวลาท้องถิ่น),ทั้งนี้ บริษัท การบินไทยฯ ได้มอบหมายให้ผู้จัดการทั่วไปของการบินไทยที่เมืองฮ่องกง ประสานงานกับ สถานกงสุลใหญ่ ณ เมืองฮ่องกง อย่างใกล้ชิด เพื่อพิจารณาจัดเที่ยวบินเพิ่มเป็นกรณีพิเศษ เพื่อให้ความช่วยเหลือคนไทยที่เดินทางกับสายการบินอื่น และยังตกค้างอยู่ที่ท่าอากาศยานฮ่องกงต่อไป,อนึ่ง บริษัทฯ คำนึงถึงผลกระทบที่ผู้โดยสารได้รับ จึงได้อำนวยความสะดวกแก่ผู้โดยสาร โดยการยกเว้นค่าธรรมเนียมสำหรับการเปลี่ยนแปลงบัตรโดยสารเส้นทาง ไป-กลับ กรุงเทพฯ - ฮ่องกง ที่ออกบัตรโดยสารก่อนวันที่ 5 สิงหาคม 2562 และระบุวันเดินทางระหว่างวันที่ 5 - 26 สิงหาคม 2562 ซึ่งจะสามารถเปลี่ยนแปลงการเดินทางได้ และเป็นไปตามเงื่อนไขที่บริษัทฯ กำหนด,อย่างไรก็ตาม บริษัทฯ จะติดตามและประเมินสถานการณ์อย่างใกล้ชิด และขอความกรุณาผู้โดยสารที่จะเดินทางในเที่ยวบินตามประกาศของบริษัทฯ ให้ติดตามข่าวสารหรือตรวจสอบตารางการบินได้ที่ thaiairways.com หรือ THAI Contact Center โทร. 0-2356-1111 ตลอด 24 ชั่วโมง
การบินไทย เปลี่ยนเครื่องบินขนาดใหญ่ขึ้น เพื่อรับผู้โดยสารตกค้างจากสถานการณ์ชุมนุมที่ท่าอากาศยานฮ่องกง พร้อมปรับตารางการบินใหม่ เพื่ออำนวยความสะดวก มั่นใจ ขนผู้โดยสารตกค้างกลับไทยได้หมด
ปิดสนามบินฮ่องกง,ประท้วงฮ่องกง,ท่าอากาศยานฮ่องกง,ชุมนุม,การบินไทย,ปรับเครื่องบินให้ใหญ่ขึ้น,ปรับตารางการบิน,ข่าวทั่วไป